**Informasjonsskriv fra Nordre Follo idrettsråd til alle idrettslag i kommunen om å inkludere flyktninger i ekstra aktivitetstilbud**

FORSLAG TIL IDRETTSAKTIVITET UT OVER VANLIG AKTIVITET FOR FLYKTNINGER SOM BOSETTES

Dette avsnittet gjelder både flyktninger som kommer fra Ukraina og flyktninger fra andre land som kommer hele året. Og det gjelder hvis klubben bestemmer seg for å tilby aktivitet utover den vanlige driften. Dette må omskrives slik at det passer din klubb og deres tilbud.

*«Her setter du inn navnet på ditt idrettslag»* vil bidra til at barn og unge som kommer til vårt lokalmiljø skal føle seg velkommen og inkludert. Idrett kan bidra til glede og mestring og det er en god arena for inkludering. Vi har derfor denne våren et eget aktivitetstilbud til barn og unge som akkurat har flyttet til *«her setter du inn ditt område».*

1. **Organiserte idrettsaktiviteter f. eks fotball og bryting *(sett inn det tilbudet som dere vil gi)***

I første omgang ønsker vi at barn og unge som akkurat har kommet til kommunen skal få komme og trene bryting eller fotball. De kan trene med andre og de kan ta med foreldrene sine. Treningene er gratis*.*

Mandag kl. 12.00 - 14.00 Bryting
Tirsdag kl. 18.00 - 19.00 Sykling
Onsdag kl. 12.00 - 14.30 Fotball lek
Torsdag kl. 10.00 - 12.00 Bryting
Fredag kl. 13.00 - 15.00 Fotball lek

Påmelding per mail til (flyktningeansvarlig i klubben) flyktningeansvarlig@klubben.no
Gi beskjed om du trenger utstyr/klær/sko til trening. Husk å få med størrelse.

1. **Tilbud om hjelp ut i organisert trening**

Når man har fått bosetting og vet hvilken skole man skal starte på, så er det fint å begynne å trene sammen med jevnaldrende barn i vanlig organisert idrett. Vi(altså klubben) vil hjelpe barn og unge ut i organisert idrett basert på ønsker og behov og tilgjengelig plass i gruppene. Dette gjør vi på lik linje med alle barn som er nyinnflyttet til kommunen som trenger ekstra hjelp til å komme inn i idretten. Alle idretter i klubben har egne inkluderingsansvarlige som hjelper til. Deltakelse og medlemskap er gratis ut 2022.

Ta kontakt med (flyktningeansvarlig i din klubb) på epost flyktningeansvarlig@klubben.no for veiledning til rett idrett, og gi beskjed om du har behov for klær, sko.